
PROGRAM DELA DRUŠTVA INVALIDOV ZA OBDOBJE 2012
V tem letu bomo nadaljevali s smernicami in nalogami, ki so opredeljene v našem temeljnem aktu društva, v Zakonu o Invalidskih organizacijah in sorodnih aktih, v katerih so opredeljeni cilji delovanja  invalidske organizacije za doseganje kakovosti življenja in sicer:

· uveljavljanje človekovih pravic invalidov, 

· vključenost v družbo in sodelovanje v vsakdanjem življenju, 

· nediskriminacija invalidov, 

· vzpodbujanje invalidov za opiranje na lastne moč i in sposobnosti, 

· avtonomnost invalidov kot uporabnikov storitev, 

· ekonomsko, socialno, zdravstveno in pravno varstvo invalidov, 

· socialna pravičnost in enake možnosti. 

Nadalje bomo opravljali v okviru svoje dejavnosti še naslednje naloge:

1. ugotavljali  interese in zagovarjali potrebe naših invalidov na vseh področjih, ki zadevajo življenje invalidov, prispevali k osveščanju javnosti in vplivali na spremembe v našo prid;
2. načrtovali, organizirali in izvajali programe, ki bodo posameznim skupinam invalidov omogočili bolj aktivno sodelovanje  v vsakdanjem življenju in pripomogli k odstranjevanju ovir in bolj neodvisnemu življenju, jih usposabljali za neodvisno življenje in delo, z ustreznimi  programi za ohranjevanje zdravja in drugi rehabilitacijski programi skrbeli za njihovo duševno in telesno stanje,  skrbeli, da bodo ustrezno seznanjeni z pozitivno zakonodajo, ter se preko kulturne dejavnosti, rekreacije in športa vključevali v vsakdanje življenje,

3. sodelovali bomo pri preprečevanju in odpravljanju ovir v fizičnem in socialnem okolju; 

4. nudili bomo pomoč pri uveljavljanju potreb naših invalidov na področju varovanja zdravja, medicinske in socialne rehabilitacije, vzgoje, izobraževanja, usposabljanja, zaposlovanja, bivanja (stanovanja, domovi), socialne varnosti, kulture, športa in rekreacije; 

5. preprečevali in blažili bomo  socialne ter psihične posledice invalidnosti; 

6. usposabljali bomo invalide za samopomoč ter svojce in prostovoljce za življenje in delo z invalidi; 

7. razvijali bomo socialne spretnosti invalidov in njihovo informiranost na različnih področjih življenja; 

8. nadalje bomo izpodbujali aktivnosti pristojnih organov in organizacij za čim uspešnejše reševanje vprašanj invalidov; 

10. predstavljali, varovali  in uveljavljali bomo  pravice in interese invalidov lokalni ravni; 

11. zagotavljali bomo zagovorništvo, ustvarjajo možnosti za razvijanje samopomoči in dobrodelnosti; in
12. se povezovali z drugimi invalidskimi organizacijami v regiji in doma;
Razumljivo je, da so v ta sklop nalog in dejavnosti šteti tudi vsi socialni programi in sicer:

· skrb za neodvisno življenje težkih in neokretnih invalidov,

· prva osebna in socialna pomoč ter informiranje,

· pomoč invalidom za ohranjevanje zdravja po težkih operativnih posegih ali po nastanku invalidnosti,

· ohranjevanje psihofizičnih sposobnosti invalidov skozi rekreacijo in šport in

· skrb za integracijo invalidov v kulturno in družbeno življenje.

To so temeljne naloge, aktivnosti in cilji, ki jih bo uresničevalo naše društvo v naslednjem mandatnem obdobju.

Prostori:
Že drugo leto imamo v najemu nove prostore pri Obrtnikih, vendar nam jih ne uspe v celoti opremiti, saj smo že drugič izpadli iz dodelitve potrebnih sredstev FIHO in ZDIS-a.

Z lastnimi sredstvi in sredstvi, ki so nam dodeljena  kot nagrado za preseganje kvote bomo poskušali vsaj delno opremiti pisarno. Sredstva so strogo namenska in namenjena izboljšanju delovnih pogojev zaposlenemu invalidu.
Občina po meri invalidov:
Z  Občino smo končno prišli do prvega sestanka s katerim se bodo pričele aktivnosti in ukrepi za prvo fazo pridobitve listine po meri invalidov. Do meseca maja se bo pripravila okrogla miza na kateri se bo ugotovilo dejansko stanje in na podlagi tega akcijski načrt za rešitev ugotovljenih problemov in težav. Na žalost županja pogojuje stanje v občini kot pogoj za ustanovitev sveta za invalide pri občinskem svetu. Tudi finančni položaj občine ni rožnat, zato se tudi na tem področju pojavljajo dileme. 
Za pridobitev listine občine po meri invalidov smo si zadali leto 2013.
Informacijska pisarna:

Preko javnih del smo ponovno sklenili pogodbo z ZZRS in občino Dravograd in nadaljevali z  delovanjem  informativne pisarne za invalide, ki jo vodi Polonca Domanko. Pisarna bo odprta vsak delovnik med 08.00 in 12.00 uro.
. 

Predsednik:

Slavko Halužan

OKVIRNI PROGRAM AKTIVNOSTI IN DRUŽENJ ZA LETO 2012:

FEBRUAR: za ohranjevanje zdravja in telesne kondicije bomo imeli         

                     kopanje v Biotermah v Malih Moravcih z organizirano telovadbo,


         ZBOR ČLANOV in praznovanje Dneva žena,
MAREC:     sodelovanje ŽPZ na prireditvi Od Pliberka do Traberka, 
                    koncert ŽPZ DI v DOČ-u,
APRIL:        rekreacija, pohod, kolesarjenje, družabno srečanje članov,
MAJ:           izlet, verjetno Marija Bistrica HR, kolesarjenje, 

                    srečanje in izlet težjih invalidov, udeležba  ŽPZ na reviji PZ ZDIS,

JUNIJ:         romanje na Brezje, letovanje tujina, rekreacija,
JULIJ:         vključitev društva v občinski praznik z razstavo ljubiteljskih dejavnosti,


         turnir v balinanju, kolesarjenje,

 AVGUST:   udeležba vseslovenskega srečanje invalidov na Kopah, pohod, kolesarjenje,

                     letovanje na Jadranu, 

SEPTEMBER: kopanje s programom, pohod, kolesarjenje, družabno srečanje težjih  

                      invalidov društva,
OKTOBER:   ŽPZ DI VZEMI SI ČAS, PRIDI MED NAS  tradicionalni koncert,



predavanje o zdravem življenju, rekreacija,
NOVEMBER: druženje, martinovanje, rekreacija 

DECEMBER: OBMOČNA PROSLAVA OB MEDNARODNEM DNEVU INVALIDOV,                                                                
                        obisk starejših članov po domovih, v DOČ, obdaritev.

Program dela društva se sprotno dopolnjuje po posameznih področjih.

Predsednik

         Slavko Halužan

